Šećer loš za masti u krvi
U novoj studiji, preterano konzumiranje šećera dovedeno u vezu sa kardiovaskularnim oboljenima 
Prema najnovijem izveštaju, konzumiranje šećera dostićiće 176 miliona tona na globalnom nivou do 2015. godine, što je za 20 odsto više nego što se procenjuje za tekuću godinu. Taj podatak je dosta uznemirujući, s obzirom da se šećer dovodi u vezu sa srčanim oboljenjima. Od 1900. godine do danas korišćenje šećera na globalnom nivou povećano je sa 11 miliona tona na oko 145 miliona tona. Stručnjaci to objašnjavaju porastom populacije i boljim ekonomskom statusom. Šećer, koji je nekada bio redak dodatak jelima, sada je postao neizbežan sastojak. Kukuruzni sirup s visokom koncentracijom fruktoze i drugi oblici šećera dodaju se prerađenoj hrani i brojnim napicima. Sprovedena studija u istraživanje je uključila i šećer koji ljudi stavljaju u kafu. Brojke, koje možda raduju industriju šećera, vrlo su štetne za srce. Doktorka Mirijam Vos i medicinska sestra Džin Velš sa Univerziteta Imori sarađivale su na istraživanju, koje je pokazalo da unošenje velike količine šećera može da dovede do povećanja nivoa masti u krvi. Visoki nivoi holesterola i triglicerida povećavaju opasnost od kardiovaskularnih oboljenja. objašnjava dr Vos. Za istraživanje, koje je trajalo šest godina, upotrebljeni su podaci američke vlade o ishrani i praćen je nivo masnoće u krvi šest hiljada odraslih osoba, koje su bile podeljene u pet grupa, u zavinosti od dnevne količine šećera koju su unosili. , kaže Džin Velš, a dr Vos dodaje, “ Kao npr. smanjenje tzv. dobrog holesterola. Studija je pokazala da unošenje velike količine šećera negativno utiče na nivo dobrog holesterola u krvi, koji je dobar za srce. priča lekarka Mirijam Vos. Naučnici su otkrili da je nivo dobrog holesterola kod onih koji su konzumirali najviše šećera bio za 20 odsto niži od dobrog holesterola kod osoba koje su unosile najmanju količinu šećera. Ljudi koji žele da izbegnu srčane probleme trebalo bi da vode računa koliko šećera se nalazi u njihovoj ishrani i da ga na osnovu toga smanje na optimalni nivo, preporučuju stručnjaci. Američko udruženje kardiologa preporučuje ženama da dnevno unose do 100 kalorija šećera, a muškarcima ne više od 150 kalorija. Oni takođe upozoravaju da su sokovi na prvom mestu po količini prerađenog šećera koji Amerikanci konzumiraju. Studija je objavljena u Časopisu američkog medicinskog udruženja.